Focar de Candida auris la Spitalul Floreasca. Rogobete: Rezultatul controlului „este de natură penală și voi sesiza Parchetul”
Candida auris, o ciupercă periculoasă și rezistentă la tratament, continuă să facă victime la Spitalul Floreasca din Capitală. Un nou focar a fost confirmat în secția ATI 1, diferită de cea a centrului de arși unde au apărut primele cazuri. Potrivit documentelor consultate de Digi24, patru pacienți, două femei și doi bărbați, cu vârste cuprinse între 45 și 63 de ani, se află în izolare, în timp ce reprezentanții spitalului susțin că aceștia sunt doar purtători, nu infectați. Managerul unității și conducerea DSP București au fost convocați la Ministerul Sănătății, iar ministrul Alexandru Rogobete a anunțat ulterior că va sesiza Parchetul, deoarece „rezultatul este de natură penală”.